钦定古今图书集成/明伦汇编/人事典/第059卷 > 《述身赋》〈有序〉李谐
## 钦定古今图书集成/明伦汇编/人事典/第059卷 > 《述身赋》〈有序〉李谐

谐历卫将军。元颢入洛，以为给事黄门侍郎。颢败，除名，乃为《述身赋》曰：

夫休咎相蹑，祸福相生。龟筮迷其兆，《圣达》蔽其萌。览
成败于前迹，料取舍于人情。咸争途以走利，“罕外己
以逃名。连从车以载祸，多厩马以取刑。岂知夫一介
独往，乃千乘所不能倾。伊薄躬之悔吝，无性命之淑
灵。藉休庸于祖武，仰馀烈于家声。徒从师以下学，乏
游道于上京。洎方年之四五，实始筮之弱龄。爰释巾”
而从吏，谬邀宠于时明。彼圣治之赫赫，乃陋周而小
汉。帝文笃其成功，我武治其未乱。掩四奥而同轨，穆
三辰而贞观。威北畅而武戢，鼎南迁而文焕。异人相
趣于绛阙，鸿生接武干儒馆。总群雅而同归，果方员
而殊贯。伊滥吹之所从，初窃服于宰旅。奉盛王之高
义，游兔园而容与。缀鸿鹭之末行，连英髦之茂序。及
伯舅之西伐，赫灵旗之东举。复奉役于前辕，仍执羁
于后矩。迫元冬之暮岁，历关山之遐阻。风击沙而破
石，雪浮河而漫野。乐在志其无端，悲涉物而多绪。俄
宫车之晏驾，改乘辕而归予。属推恩之在今，自傍枝
而禔福。既献。〈阙〉“以命宗，叨微躬于侯服。礼空文于覜
飨，赋无征于汤沐。思守位而匪懈，每屏居而自肃，忽
沗命于建礼，游丹绮之重复”，信兹选之为难，乃上应
于列宿。阳源犹且自免，何称仲治与太叔？余生性之
萧散，本寓名而为仕，好不存于吏法，才实疏于政理，
竟火烛之不事，徒博奕其贤已。窃自托于诸生，颇驰
骋于文史。通人假其馀论。士伦察于辞理，乃妄涉于
风流，遂饬辈于士子，且以自托。〈阙四字〉“虽迩。徯尘
滓，而赏许云霞。栖闲虚以筑馆，背城阙而为家。带二
学之高宇，远三市之狭邪。事虽俭而未陋，制有度而
不奢。山隐势于复石，水回流于激沙。树先春而动色，
草迎岁而发花。座有清谈之客，门交好事之车。或林
嬉于月夜，或水宴于景斜。肆雕章之腴旨，咀文艺之
英华。羞绿芰与丹藕，荐朱李及甘瓜。虽惭”洛水之名
致，有类金谷之谊哗。聊自足于所好，岂留连于或号？
思炯戒而自反，勖身名于所蹈。奉哲后之渊猷，赞崇麾于华奥。岂千乘之乏使，感一盼之相劳。竟不留于
三月，因病满而休告。彼东观之清华，乃任隆于载笔。
蔡一去而遗恨，张再还而有述。忽牵短而滥官，司惇
史于藏室。惭班子之繁丽，微马生之简实。复通籍而
延宠，陪帝扃之华密。信仪凤之所栖，乃丝纶之自出。
历五载而徘徊，犹官命之不改，谢能飞于无翼。故同
滞于有待，晚加秩于戎章，乃〈阙〉号之斯在。属运道之
将季，谅冠履之无碍。奄昇御于鼎湖，忽流哀于四海。
昔汉命之中微，皇统于是三绝。暨孝昌之陵陂，亦继
世而祸结。将《小雅》之诗废，复三纲之道灭。思跼蹐于
时昏，独沉吟于运闭。遂退处于穷里，不外交于人世。
及数反于中兴，驱时雄而电逝。既藉取乱之权，方乘
转圜之势。俄隙开而守废，遂冠“冕之毁裂。彼膏原而
涂野，嗟卫肝与嵇血。何今古之一揆，每治少而乱多。
卢遁身于东掖，荀窘迹于南罗。时获逃于坡阜，仍窜
宿于岩阿。首丘急于明发，东路长其如何？遽登舟而
鼓楫，乃沿洛而汎河。骛寸阴于不测，竞征鸟于归波。
时所在而放命，连百万于山东。何信都之巨猾，若封
豕与大风”，肆吞“噬于觜距，咸邑烬而野空。径黎阳之
寇聚，迫崖垒之沨隆，师通川而鼎沸，矢交射于舟中，
备百罹于兹日，谅陈蔡之非穷，乘虎口而获济，陵阳
侯而迅往，得投憩于濮阳，实陶卫之旧壤，望乡村而
伫立，曾不遥于河广”，闻虏马之夕嘶，见胡尘之昼上，
王略恢而庙胜，车徒发而雷响，扇风师之猛气，张天
“罼之罾网。才一鼓而冰销，俄氛祲之廓荡。昔蘧生之
出奔，睹亡征于乱政。及季子之来反，乃君立而位定。
伊吾人之蕞尔，本无徯于衰盛。聊草茅而偃伏，且优
游于宸庆。复推斥于宦流，延光华于玺命。甫闻内侍
之沗，复奉优加之令。何金紫之陆离，郁貂玉之相映。
时权定之云初，尚民心之易扰。何建武之明杰，茂雄
姿于天表。忽灵命之有归，藉亲均而争绍。师出楚而
飙发，斾陵江而云矫。辟阊阖之峥嵘，端冕旒于亿兆。
神驾逝以流越，翠华飙而缭绕。苟命舛而数违，虽功
深而祚夭。时难忽然已及，网罗周其四张。非五三之
亲昵，罕徇节于汉阳。彼百寮之冠带，咸北面于西王。
矧恩疏而任远，固身”存而义亡。及宸居之反正，振天
网于颓纲。甄大义以明罚，虚半列于周行。乃褫带而
来及，驱下泽于故乡。探宿志以内求，抚身途而自计。
不诡遇以邀合，岂钓名以干世。独浩然而任己，同虚
舟之不系。既未识其所以来，亦岂知其所以逝。于是
得丧同遣，忘怀自深。遇物栖息，触地山林。虽因西浮
之迹，何异东都之心。愿自托于鱼鸟，永得性于飞沉。
庶保此以获没，不再罪于当今。